માનવ જીવનની પ્રગતિમાં સંશોધનનાં મૂળ રહેલા છે. આદિમાનવનું જીવન અને અર્વાચીન માનવના જીવનની સરખામણી કરીએ તો જણાશે કે માનવનું સર્જન સંશોધનને આભારી છે. વૈજ્ઞાનિક જ્ઞાન એ સંશોધનનું મૂળ છે. સંશોધન ફક્ત પ્રયોગશાળા પૂરતું મર્યાદિત રહ્યું નથી. શિક્ષણક્ષેત્રને વધારે પુષ્ટ અને પ્રગતિશીલ બનાવવામાં પણ સંશોધન અગત્યનો ભાવ ભજવી રહ્યું છે. આર્થિક વિકાસમાં આંકડાશાસ્ત્ર અને નાણાંકીય બાબતોનું વિશેષ મહત્ત્વ છે. તેના માટે નિષ્ણાતોની જરૂરિયાત ઊભી થાય છે. જેમાં મેનેજમેન્ટને લગતા અભ્યાસનું મહત્ત્વ વધ્યું છે. મેનેજમેન્ટમાં નામાનાં મૂળતત્ત્વો વિષય એક અગત્યનો વિષય છે. માધ્યમિક શિક્ષણ પુરું કર્યા બાદ વિદ્યાર્થીને વાણિજ્ય શાખામાં કારકિર્દી બનાવવાની તક મળે છે, તેમાં નામાનાં મૂળતત્ત્વો તેમના માટે તદ્ન નવો જ વિષય હોય છે ત્યારે તે વિષયનું શિક્ષણ ખુબ જ મહત્ત્વનું બની રહે છે. નામાનાં મૂળતત્ત્વો વિષયમાં વિદ્યાર્થીઓ કેટલી સિધ્ધિ મેળવી છે, તેનું માપન કરવા માટે ગુજરાત રાજયમાં ખૂબ જ આધારભૂત અને વિજ્ઞાનિક સંશોધનો ઓછાં થયાં છે. આથી નામાનાં મૂળતત્ત્વો વિષયની સિધ્ધિ કસોટીની રચના એ ખૂબ જ જરૂરી છે. આ વિષયમાં નવી ટેકનોલોજીના સંદર્ભમાં સિધ્ધિ કસોટીની રચના અને પ્રમાણીકરણ ઉપયોગી બનશે.